A4-0469/98

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Ευρωπαϊκού Κοινοβουλίου και του Συμβουλίου που αφορά ορισμένες πτυχές της πώλησης και των εγγυήσεων καταναλωτικών αγαθών (C4-0533/98 - 96/0161(COD))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0533/98 - 96/0161(COD)) ((EE C 333 της 30.10.1998, σελ. 46)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 104 της 6.4.1998, σελ. 30.)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(95)0520 ((EE C 307 της 16.10.1996, σελ. 8.)),

- έχοντας υπόψη την τροποποιημένη πρόταση της Επιτροπής COM(98)0217 ((ΕΕ C 148 της 14.5.1998, σελ. 12.)),

- έχοντας υπόψη το άρθρο 189Β παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπή Περιβάλλοντος, Δημόσιας Υγείας και Προστασίας των Καταναλωτών (A4-0469/98),

1. τροποποιεί ως ακολούθως την κοινή θέση[semigr ]

2. καλεί την Επιτροπή να συμφωνήσει στη γνωμοδότησή της με τις τροπολογίες του Κοινοβουλίου, στην οποία προβαίνει σύμφωνα με το άρθρο 189 Β, παρ. 2 στοιχείο δ, της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει καταλλήλως την κοινή του θέση και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Πρώτη αιτιολογική αναφορά

>Αρχικό κείμενο>

έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

>Κείμενο μετά την ψηφοφορία στο ΕΚ>

έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως

τα άρθρα 100Α και 129Α

(Τροπολογία 3)

Αιτιολογική σκέψη 7

>Αρχικό κείμενο>

(7) ότι, προκειμένου να διευκολυνθεί η εφαρμογή της αρχής της συμμόρφωσης προς τους όρους της σύμβασης, είναι σκόπιμο να εισαχθεί μαχητό τεκμήριο συμμόρφωσης προς τους όρους της σύμβασης το οποίο θα καλύπτει τις συνηθέστερες περιπτώσεις[semigr ] ότι το τεκμήριο αυτό δεν περιορίζει την αρχή της ελευθερίας των συμβάσεων[semigr ] ότι, επί πλέον, ελλείψει ειδικών συμβατικών όρων καθώς και σε περίπτωση εφαρμογής της ρήτρας ελάχιστης προστασίας, τα στοιχεία που περιλαμβάνονται σ' αυτό το τεκμήριο μπορούν να χρησιμοποιούνται προκειμένου να καθορίζεται η έλλειψη συμμόρφωσης του αγαθού προς τους όρους της σύμβασης[semigr ] ότι η ποιότητα και η επίδοση την οποία μπορούν εύλογα να αναμένουν οι καταναλωτές, εξαρτώνται από τη φύση των αγαθών, καθώς και από το αν τα αγαθά είναι καινούργια ή μεταχειρισμένα[semigr ] ότι τα στοιχεία που περιλαμβάνονται στο τεκμήριο είναι σωρευτικά[semigr ] ότι, εάν οι περιστάσεις σε μια συγκεκριμένη περίπτωση καθιστούν κάποιο συγκεκριμένο στοιχείο προδήλως απρόσφορο, τα υπόλοιπα στοιχεία του τεκμηρίου εξακολουθούν, ωστόσο, να ισχύουν.

>Κείμενο μετά την ψηφοφορία στο ΕΚ>

(7) ότι, προκειμένου να διευκολυνθεί η εφαρμογή της αρχής της συμμόρφωσης προς τους όρους της σύμβασης, είναι σκόπιμο να εισαχθεί μαχητό τεκμήριο συμμόρφωσης προς τους όρους της σύμβασης το οποίο θα καλύπτει τις συνηθέστερες περιπτώσεις[semigr ] ότι το τεκμήριο αυτό δεν περιορίζει την αρχή της ελευθερίας των συμβάσεων[semigr ] ότι, επί πλέον, ελλείψει ειδικών συμβατικών όρων καθώς και σε περίπτωση εφαρμογής της ρήτρας ελάχιστης προστασίας, τα στοιχεία που περιλαμβάνονται σ' αυτό το τεκμήριο μπορούν να χρησιμοποιούνται προκειμένου να καθορίζεται η έλλειψη συμμόρφωσης του αγαθού προς τους όρους της σύμβασης[semigr ] ότι η ποιότητα και η επίδοση την οποία μπορούν εύλογα να αναμένουν οι καταναλωτές, εξαρτώνται από το αν τα αγαθά είναι καινούργια ή μεταχειρισμένα[semigr ] ότι τα στοιχεία που περιλαμβάνονται στο τεκμήριο είναι σωρευτικά[semigr ] ότι, εάν οι περιστάσεις σε μια συγκεκριμένη περίπτωση καθιστούν κάποιο συγκεκριμένο στοιχείο προδήλως απρόσφορο, τα υπόλοιπα στοιχεία του τεκμηρίου εξακολουθούν, ωστόσο, να ισχύουν.

(Τροπολογία 5)

Αιτιολογική σκέψη 11α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(11α) ότι, προκειμένου να προστατευθεί καλύτερα ο καταναλωτής που επωφελείται της εσωτερικής αγοράς και αποκτά κινητά πράγματα σ' ένα άλλο κράτος μέλος, πρέπει σε περίπτωση καταναλωτικών αγαθών που πωλούνται σε διάφορα κράτη μέλη να επισυνάπτεται από τον κατασκευαστή ένας κατάλογος με μία τουλάχιστον διεύθυνση επικοινωνίας σε κάθε κράτος μέλος στο οποίο πωλείται το εμπόρευμα[semigr ]

(Τροπολογία 11)

Άρθρο 1, παράγραφος 4

>Αρχικό κείμενο>

4. Για τους σκοπούς της παρούσας οδηγίας, λογίζονται επίσης ως συμβάσεις πωλήσεως οι συμβάσεις προμήθειας καταναλωτικών αγαθών τα οποία πρόκειται να κατασκευασθούν ή να παραχθούν, εκτός εάν ο καταναλωτής υποχρεούται να παράσχει σημαντικό μέρος των υλικών που απαιτούνται για την κατασκευή ή την παραγωγή.

>Κείμενο μετά την ψηφοφορία στο ΕΚ>

4. Για τους σκοπούς της παρούσας οδηγίας, λογίζονται επίσης ως συμβάσεις πωλήσεως οι συμβάσεις προμήθειας καταναλωτικών αγαθών τα οποία πρόκειται να κατασκευασθούν ή να παραχθούν.

(Τροπολογία 12)

Άρθρο 2, παράγραφος 2, σημείο β)

>Αρχικό κείμενο>

β) είναι κατάλληλα για κάθε ειδική χρήση την οποία επιζητεί ο καταναλωτής και η οποία γνωστοποιήθηκε στον πωλητή κατά τη στιγμή της σύναψης της σύμβασης, εκτός και αν προκύπτει εκ των περιστάσεων ότι ο αγοραστής δεν βασίσθηκε στις επεξηγήσεις του πωλητή,

>Κείμενο μετά την ψηφοφορία στο ΕΚ>

β) είναι κατάλληλα για κάθε ειδική χρήση την οποία επιζητεί ο καταναλωτής και η οποία γνωστοποιήθηκε στον πωλητή κατά τη στιγμή της σύναψης της σύμβασης,

(Τροπολογία 15)

Άρθρο 2, παράγραφος 5

>Αρχικό κείμενο>

5. Η έλλειψη συμμόρφωσης που απορρέει από κακή εγκατάσταση του καταναλωτικού αγαθού εξομοιούται με έλλειψη συμμόρφωσης προς τους όρους της σύμβασης, όταν η εγκατάσταση αποτελεί μέρος της σύμβασης πώλησης του αγαθού και έχει πραγματοποιηθεί από τον πωλητή ή υπ'ευθύνη του.

>Κείμενο μετά την ψηφοφορία στο ΕΚ>

5. Η έλλειψη συμμόρφωσης που απορρέει από κακή εγκατάσταση του καταναλωτικού αγαθού εξομοιούται με έλλειψη συμμόρφωσης προς τους όρους της σύμβασης, όταν η εγκατάσταση αποτελεί μέρος της σύμβασης πώλησης του αγαθού και έχει πραγματοποιηθεί από τον πωλητή ή υπ'ευθύνη του.

Τούτο ισχύει εξίσου όταν το αγαθό εγκαταστάθηκε από τον καταναλωτή και η κακή εγκατάσταση οφείλεται σε παράλειψη των γραπτών οδηγιών εγκατάστασης[semigr ]

(Τροπολογία 33)

Άρθρο 3, παράγραφος 3, πρώτο εδάφιο

>Αρχικό κείμενο>

3. Ο καταναλωτής έχει, κατ' αρχάς, δικαίωμα να απαιτήσει από τον πωλητή την δωρεάν επισκευή ή αντικατάσταση του αγαθού, εκτός εάν μια τέτοια πράξη είναι αδύνατη ή δυσανάλογη[semigr ]

>Κείμενο μετά την ψηφοφορία στο ΕΚ>

3. Ο καταναλωτής έχει, κατ' αρχάς, δικαίωμα να απαιτήσει από τον πωλητή την δωρεάν επισκευή ή αντικατάσταση του αγαθού,

υπό την επιφύλαξη της εξαιρέσεως που προβλέπεται στην αιτιολογική σκέψη 14, εκτός εάν μια τέτοια πράξη είναι αδύνατη ή δυσανάλογη[semigr ]

(Τροπολογία 18)

Άρθρο 3 παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Τα έξοδα που συνεπάγεται η αποκατάσταση της συμμόρφωσης του αγαθού προς τους όρους της σύμβασης, ιδίως οι δαπάνες αποστολής, το εργατικό κόστος και το κόστος των υλικών, επιβαρύνουν τον πωλητή.

(Τροπολογία 19)

Άρθρο 4

>Αρχικό κείμενο>

Όταν ο τελικός πωλητής υπέχει ευθύνη έναντι του καταναλωτή λόγω έλλειψης συμμόρφωσης προς τους όρους της σύμβασης, η οποία απορρέει από πράξη ή παράλειψη του παραγωγού, ενός προηγούμενου πωλητή ο οποίος εντάσσεται στην ίδια αλυσίδα συμβάσεων ή οποιουδήποτε άλλου ενδιαμέσου, ο τελικός πωλητής δικαιούται να στραφεί κατά του υπευθύνου ή των υπευθύνων στην αλυσίδα συμβάσεων, εκτός εάν παραιτήθηκε του δικαιώματός του. Η εθνική νομοθεσία ορίζει το ή τα πρόσωπα κατά των οποίων μπορεί να στραφεί ο τελικός πωλητής, καθώς και τις σχετικές αγωγές και προϋποθέσεις άσκησής τους.

>Κείμενο μετά την ψηφοφορία στο ΕΚ>

Όταν ο τελικός πωλητής υπέχει ευθύνη έναντι του καταναλωτή λόγω έλλειψης συμμόρφωσης προς τους όρους της σύμβασης, η οποία απορρέει από πράξη ή παράλειψη του παραγωγού, ενός προηγούμενου πωλητή ο οποίος εντάσσεται στην ίδια αλυσίδα συμβάσεων ή οποιουδήποτε άλλου ενδιαμέσου, ο τελικός πωλητής δικαιούται να στραφεί κατά του υπευθύνου ή των υπευθύνων στην αλυσίδα συμβάσεων. Η εθνική νομοθεσία ορίζει το ή τα πρόσωπα κατά των οποίων μπορεί να στραφεί ο τελικός πωλητής, καθώς και τις σχετικές αγωγές και προϋποθέσεις άσκησής τους.

(Τροπολογία 34)

Άρθρο 7, παράγραφος 1, δεύτερο εδάφιο

>Αρχικό κείμενο>

Τα κράτη μέλη μπορούν να ορίζουν ότι, σε περίπτωση μεταχειρισμένων αγαθών, ο πωλητής και ο καταναλωτής μπορούν να συμφωνούν συμβατικούς όρους ή συμφωνίες που προβλέπουν μικρότερη χρονική περίοδο όσον αφορά την ευθύνη του πωλητή από εκείνην που προβλέπεται στο άρθρο 5 παράγραφος 1. Η περίοδος αυτή δεν μπορεί να είναι κατώτερη του ενός έτους.

>Κείμενο μετά την ψηφοφορία στο ΕΚ>

Τα κράτη μέλη μπορούν να ορίζουν ότι, σε περίπτωση μεταχειρισμένων αγαθών, ο πωλητής και ο καταναλωτής μπορούν να συμφωνούν συμβατικούς όρους ή συμφωνίες που προβλέπουν μικρότερη χρονική περίοδο όσον αφορά την ευθύνη του πωλητή από εκείνην που προβλέπεται στο άρθρο 5 παράγραφος 1. Η περίοδος αυτή δεν μπορεί να είναι κατώτερη του ενός έτους.

Στην περίπτωση αντικειμένων καλλιτεχνικής, συλλεκτικής και αρχαιολογικής αξίας, όπως ορίζεται στο παράρτημα 1 της οδηγίας του Συμβουλίου 94/5/ΕΚ(1), η οποία συμπληρώνει και τροποποιεί την οδηγία 77/388/ΕΟΚ, μη συμπεριλαμβανομένων των έργων ζώντων καλλιτεχνών, τα κράτη μέλη μπορούν να καθορίσουν ότι ο πωλητής και ο καταναλωτής έχουν τη δυνατότητα να συμφωνήσουν να αποκλεισθεί η ευθύνη του πωλητή για οιαδήποτε έλλειψη συμμόρφωσης.

>Αρχικό κείμενο>

>Κείμενο μετά την ψηφοφορία στο ΕΚ>

(1) ΕΕ L 60, 3.3.1994, σελ. 16

(Τροπολογία 25)

Άρθρο 8α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 8α

Ενημέρωση των καταναλωτών

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη προβλέπουν μέτρα για την ενημέρωση των καταναλωτών όσον αφορά τις εθνικές νομοθετικές διατάξεις που θεσπίζονται για τη μεταφορά της παρούσας οδηγίας και καλούν, εφόσον είναι απαραίτητο, τις επαγγελματικές οργανώσεις να ενημερώσουν τους καταναλωτές για τα δικαιώματά τους.

(Τροπολογία 26)

Άρθρο 8 β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 8β

Νομοθετικές διατάξεις

>Αρχικό κείμενο>

>Κείμενο μετά την ψηφοφορία στο ΕΚ>

Μετά τη λήξη της προθεσμίας που προβλέπεται στο άρθρο 9, παράγραφος 1, το παράρτημα της οδηγίας 98/27/ΕΚ(1) περί των αγωγών παραλείψεως στον τομέα της προστασίας των συμφερόντων των καταναλωτών συμπληρώνεται ως εξής:

>Αρχικό κείμενο>

>Κείμενο μετά την ψηφοφορία στο ΕΚ>

"9α. Οδηγία 98/.../ΕΚ του Ευρωπαϊκού Κοινοβουλίου και του Συμβουλίου σχετικά με ορισμένες πτυχές της πώλησης και των εγγυήσεων καταναλωτικών αγαθών (ΕΕ L ...)"

(1) ΕΕ L 166, 11.6.98, σελ. 51.

(Τροπολογία 27)

Άρθρο 8γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 8γ

Συστήματα προσφυγής

>Αρχικό κείμενο>

>Κείμενο μετά την ψηφοφορία στο ΕΚ>

1. Τα κράτη μέλη εκπονούν από κοινού με τις οργανώσεις καταναλωτών καθώς και με τις κλαδικές και επαγγελματικές οργανώσεις συστήματα προσφυγής, τα οποία διασφαλίζουν μια ανεξάρτητη, αμερόληπτη και αποτελεσματική εκδίκαση των ασκούμενων προσφυγών.

>Αρχικό κείμενο>

>Κείμενο μετά την ψηφοφορία στο ΕΚ>

2. Και σε περίπτωση διασυνοριακών συμβάσεων εντός της Ευρωπαϊκής Ένωσης, τα κράτη μέλη μεριμνούν για τη θέσπιση κατάλληλων και αποτελεσματικών διαδικασιών προσφυγής και παροχής βοήθειας προκειμένου να διευθετούνται τυχόν διαφορές μεταξύ καταναλωτή και πωλητή. Οι καταναλωτές δικαιούνται σε περίπτωση ελαττωματικού αγαθού να χρησιμοποιήσουν την υπηρεσία προσφυγών ως μεσολαβητή ή να εκχωρήσουν στην υπηρεσία αυτή τις αξιώσεις τους που απορρέουν από τη σύμβαση πώλησης.

(Τροπολογία 28)

Άρθρο 9, υποσημείωση

>Αρχικό κείμενο>

(*) 36 μήνες μετά την έναρξη ισχύος της παρούσας οδηγίας.

>Κείμενο μετά την ψηφοφορία στο ΕΚ>

(*)

24 μήνες μετά την έναρξη ισχύος της παρούσας οδηγίας.